ՀԻՄՆԱՎՈՐՈՒՄ
«Անշարժ գույք ամրացնելու մասին» Հայաստանի Հանրապետության կառավարության որոշման ընդունման անհրաժեշտության մասին
[bookmark: _Hlk197516205]    ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտե (այսուհետ՝ Կոմիտե) է դիմել ՀՀ գլխավոր դատախազությունը, հայտնելով, որ 23․01․2026 թվականին հայցադիմում է ներկայացրել ՀՀ հակակոռուպցիոն դատարան ընդդեմ ՀՀ կառավարության, ՀՀ քաղաքաշինության կոմիտեի «Քաղաքաշինական ծրագրերի փորձագիտական կենտրոն» ԲԲ ընկերության, «Ջերմուկ Ինտերնեյշնլ Պեպսի-Կոլա Բոթլեր» ՍՊ ընկերության, Վարդան Նահապետի Վարդանյանի, վեճի առարկայի նկատմամբ ինքնուրույն պահանջներ չներկայացնող երրորդ անձ Գագիկ Սերյոժայի Սանթրոսյանի՝ առուվաճառքի պայմանագիրն անվավեր ճանաչելու և անվավերության հետևանքներ կիրառելու պահանջի մասին: Նշված՝ քաղաքացիական գործով ՀՀ հակակոռուպցիոն դատարանը 14.04.2026 թվականին հրապարակել է թիվ ՀԿԴ/0012/02/26 վճիռը, որով հաստատել է ՀՀ գլխավոր դատախազության և պատասխանող Վարդան Նահապետի Վարդանյանի միջև 13.04.2026 թվականին կնքված հաշտության համաձայնությունը: Վերոնշյալ վճռի հիման վրա 04.06.2026 թվականին Հայաստանի Հանրապետության սեփականության իրավունքն է գրանցվել Երևան քաղաքի Կենտրոն վարչական շրջանի Աղայան փողոցի 7-րդ շենքի 51,9 քմ ընդհանուր մակերեսով թիվ 97 նկուղային տարածքի և 0,082262 հա մակերեսով հողամասի նկատմամբ վկայական՝ թիվ 04062026-01-0130:
Վերոգրյալից ելնելով՝ խնդրել է քննարկել նշված անշարժ գույքը Կոմիտեին ամրացնելու հարցը:
Հաշվի առնելով, որ վերոնշյալ հասցեում գտնվող անշարժ գույքը որևէ պետական մարմնի ամրացված չէ, ՀՀ ՏԿԵ նախարարության պետական գույքի կառավարման կոմիտեի կողմից միակողմանի ընդունելու համար անհրաժեշտություն է առաջացել շրջանառել անշարժ գույքի ընդունման համապատասխան իրավական ակտ։
[bookmark: _Hlk214446631]Հիմք ընդունելով  վերոգրյալը՝ ՀՀ ՏԿԵ նախարարության պետական գույքի կառավարման կոմիտեն մշակել է «Անշարժ գույք ամրացնելու մասին» ՀՀ կառավարության որոշման նախագիծը, որով առաջարկվում է վեորոնշյալ անշարժ գույքն  ամրացնել ՀՀ ՏԿԵ նախարարության պետական գույքի կառավարման կոմիտեին։
[bookmark: _Hlk202952563]«Անշարժ գույք ամրացնելու մասին» Հայաստանի Հանրապետության կառավարության որոշման նախագծի ընդունման դեպքում պետական բյուջեում ծախսերի ավելացում կամ կրճատում չի նախատեսվում: 
«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի 6.7 կետով սահմանված Պետական գույքի արդյունավետ կառավարման դրույթներից։ 
